Γνωστοποίηση Ίδρυσης και Λειτουργίας Σχολής Ναυαγοσωστικής Εκπαίδευσης
Η γνωστοποίηση υποβάλλεται στην αρμόδια αρχή του άρθρου 2 αποκλειστικά μέσω του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων (Ο.Π.Σ.-Α.Δ.Ε.) του άρθρου 14 του ν. 4442/2016. Μέχρι την ενεργοποίηση του Ο.Π.Σ.-Α.Δ.Ε. ως προς το τμήμα που αφορά στη γνωστοποίηση των σχολών ναυαγοσωστικής εκπαίδευσης, η γνωστοποίηση υποβάλλεται μέσω του ηλεκτρονικού συστήματος www.notifybusiness.gov.gr, το οποίο είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (gov.gr - ΕΨΠ) εφόσον υπάρχει τεχνικά η δυνατότητα. Διαφορετικά διεκπεραιώνεται αποκλειστικά μέσω του συστήματος ηλεκτρονικής καταχώρισης αιτήσεων αρμοδιότητας Λιμενικής Αστυνομίας (e-ΔΛΑ).
Το ενδιαφερόμενο φυσικό ή νομικό πρόσωπο, να είναι κάτοχος κωδικών TAXISnet
Πρέπει να έχει προμηθευτεί και εγκαταστήσει τον απαιτούμενο υλικοτεχνικό εξοπλισμό του π.δ. 71/2020.
Το φυσικό πρόσωπο-φορέα της δραστηριότητας ή ο νόμιμος εκπρόσωπος του νομικού προσώπου φορέα της δραστηριότητας, καθώς και ο διευθυντής της σχολής, να μην έχει καταδικαστεί για τα αδικήματα της περ. α) της παρ. 1 του άρθρου 8 του ν. 3528/2007 (Α’ 26), καθώς και για τα αδικήματα της κατασκοπείας, λαθρεμπορίας και φοροδιαφυγής, όπως και για παράβαση του α.ν. 192/1936 (Α’ 438), ή αν έχει καταδικαστεί να έχει παρέλθει πενταετία από την αμετάκλητη καταδίκη για τα πλημμελήματα και δεκαετία από την αμετάκλητη καταδίκη για τα κακουργήματα.
Ο διευθυντής της σχολής πρέπει να είναι κάτοχος πτυχίου Τμήματος Επιστήμης Φυσικής Αγωγής και Αθλητισμού (Τ.Ε.Φ.Α.Α.) με ειδίκευση στην κολύμβηση ή σε άλλα αθλήματα υγρού στίβου από Ανώτατο Εκπαιδευτικό Ίδρυμα - Πανεπιστήμιο της ημεδαπής ή από αντίστοιχη σχολή της αλλοδαπής. Στην περίπτωση τίτλου σπουδών από ιδρύματα χωρών εκτός Ε.Ε. απαιτείται και βεβαίωση του Διεπιστημονικού Οργανισμού Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή αντίστοιχου φορέα κράτους μέλους Ε.Ε., στην οποία πρέπει να φαίνεται ότι το πτυχίο είναι ισότιμο και αντίστοιχο με τα χορηγούμενα από τα αντίστοιχα ιδρύματα της Ε.Ε.
Ο διευθυντής της σχολής και τα μέλη του εκπαιδευτικού προσωπικού, πρέπει να είναι ικανοί από ιατρικής άποψης να ασκήσουν το συγκεκριμένο επάγγελμα.
Κατά τη διάρκεια λειτουργίας της Σχολής ο φορέας της δραστηριότητας υποχρεούται να έχει συγκεντρώσει και να τηρεί στον χώρο άσκησης της δραστηριότητάς του, τα απαιτούμενα δικαιολογητικά, τα οποία καθιστά διαθέσιμα για κάθε έλεγχο.
Ο φορέας της δραστηριότητας πρέπει να εκδίδει πρόγραμμα θεωρητικής και πρακτικής εκπαίδευσης.
Εφόσον ο φορέας δραστηριότητας είναι νομικό πρόσωπο, πρέπει στο καταστατικό να προκύπτει ότι η δραστηριότητα εμπίπτει στους σκοπούς του νομικού προσώπου.
Να διαθέτει χώρο, ο οποίος ναι είναι νομίμως υφιστάμενος αναφορικά με την κατασκευή και τη χρήση ως σχολή ναυαγοσωστικής εκπαίδευσης- και πληροί όλες τις νόμιμες προϋποθέσεις χώρου κύριας χρήσης για να λειτουργήσει ως σχολή ναυαγοσωστικής εκπαίδευσης, σύμφωνα με τον ισχύοντα Οικοδομικό και Κτιριοδομικό Κανονισμό, τον Κανονισμό Πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας (όπως το π.δ. 71/2020).
Να διαθέτει ασφαλιστήριο συμβόλαιο σε ισχύ για κάλυψη της αστικής ευθύνης του φορέα της δραστηριότητας, του διευθυντή της σχολής και οιουδήποτε προστιθέντος ή εκπαιδευτή ή εκπαιδευόμενου, έναντι τρίτων.
Προϋποθέσεις περί μη τέλεσης αξιόποινων πράξεων
Η διαδικασία αφορά στη γνωστοποίηση ίδρυσης και λειτουργίας σχολής ναυαγοσωστικής εκπαίδευσης. Η γνωστοποίηση υποβάλλεται στην αρμόδια Λιμενική Αρχή, που εδρεύει πλησιέστερα στον τόπο που θα λειτουργήσει η σχολή.
Για άσκηση επαγγελματικής δραστηριότητας
«Παράβολα για την άσκηση οικονομικής δραστηριότητας υπό καθεστώς γνωστοποίησης ή και έγκρισης». Το σύνολο των εσόδων από το παράβολο αποτελεί έσοδο του κρατικού προϋπολογισμού και εμφανίζεται στον Αναλυτικό Λογαριασμό Εσόδων (ΑΛΕ) 1450113001.
Εισφορά υπέρ Ειδικού Κλάδου Οικονομικής Ενίσχυσης Μερισματούχων Μετοχικού Ταμείου Ναυτικού (ΕΚΟΕΜΝ).
Αποδεικτικό υποβολής της γνωστοποίησης λειτουργίας.
Βεβαίωση χώρου κύριας χρήσης από ιδιώτη μηχανικό.
Αντίγραφα όλων των δημόσιων εγγράφων περί της πολεοδομικής νομιμότητας των κτιριακών εγκαταστάσεων που χρησιμοποιεί η σχολή.
Αντίγραφα εγκεκριμένων κατόψεων-τομών του χώρου, που πρόκειται να λειτουργήσει η σχολή ναυαγοσωστικής εκπαίδευσης, στα οποία αποτυπώνονται όλοι οι χώροι της.
Ασφαλιστήριο συμβόλαιο σε ισχύ για κάλυψη της αστικής ευθύνης του φορέα της δραστηριότητας, του διευθυντή της σχολής και οιουδήποτε προστηθέντος ή εκπαιδευτή ή εκπαιδευόμενου, έναντι τρίτων, για θάνατο ή σωματικές βλάβες, ύψους πεντακοσίων χιλιάδων (500.000) ευρώ τουλάχιστον.
Υποχρεωτικό πρόγραμμα θεωρητικής και πρακτικής εκπαίδευσης.
Αντίγραφο ποινικού μητρώου γενικής χρήσης, από το οποίο να προκύπτει ότι δεν έχει καταδικαστεί για τα αδικήματα της περ. α) της παρ. 1 του άρθρου 8 του ν. 3528/2007 (Α’ 26), καθώς και για τα αδικήματα της κατασκοπείας, λαθρεμπορίας και φοροδιαφυγής, όπως και για παράβαση του α.ν. 192/1936 (Α’ 438), ή αν έχει καταδικαστεί να έχει παρέλθει πενταετία από την αμετάκλητη καταδίκη για τα πλημμελήματα και δεκαετία από την αμετάκλητη καταδίκη για τα κακουργήματα.
Αντίγραφο πτυχίου Τμήματος Επιστήμης Φυσικής Αγωγής και Αθλητισμού (Τ.Ε.Φ.Α.Α.) με ειδίκευση στην κολύμβηση ή σε άλλα αθλήματα υγρού στίβου από Ανώτατο Εκπαιδευτικό Ίδρυμα - Πανεπιστήμιο της ημεδαπής ή από αντίστοιχη σχολή της αλλοδαπής.
Πίνακας με τα μέλη του εκπαιδευτικού προσωπικού, συνοδευόμενο από τα πτυχία ή πιστοποιητικά που αποδεικνύουν τα προσόντα αυτών.
Πρόσφατες βεβαιώσεις (εντός μηνός προ της γνωστοποίησης) παθολόγου ή γενικού ιατρού και ψυχιάτρου, είτε από δημόσια νοσοκομεία είτε ιδιωτών, από τις οποίες να προκύπτει ότι είναι ικανοί από ιατρικής άποψης να ασκήσουν το συγκεκριμένο επάγγελμα. Ειδικά για τα μέλη του εκπαιδευτικού προσωπικού, συμπεριλαμβανομένου και του διευθυντή της σχολής, που εισέρχονται στο νερό και έρχονται σε σωματική επαφή με τους εκπαιδευόμενους, επιπροσθέτως πρόσφατες βεβαιώσεις (εντός μηνός προ της γνωστοποίησης) δερματολόγου και καρδιολόγου, σύμφωνα με προηγούμενο εδάφιο.
Αποδεικτικό είσπραξης εκατό (100) ευρώ υπέρ Ε.Κ.Ο.Ε.Μ.Ν.
Παράβολο χαρτοσήμου για άσκηση επαγγελματικής δραστηριότητας, ύψους τριάντα (30) ευρώ
Φωτοαντίγραφο του καταστατικού του νομικού προσώπου, με όλες τις τροποποιήσεις του, από το οποίο να προκύπτει ότι η δραστηριότητα εμπίπτει στους σκοπούς του νομικού προσώπου.
Πρόσφατο (τελευταίου εξαμήνου) πιστοποιητικό ή βεβαίωση από την αρμόδια Υπηρεσία απ’ όπου να προκύπτει ο νόμιμος εκπρόσωπος του νομικού προσώπου.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999
Σε περίπτωση υποβολής γνωστοποίησης μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr, η γνωστοποίηση λαμβάνει μοναδικό αριθμό και χρονοσήμανση, τα οποία παράγονται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση. Σε περίπτωση υποβολής γνωστοποίησης μέσω του e-ΔΛΑ, αποστέλλεται από το σύστημα αυτοματοποιημένο μήνυμα ηλεκτρονικού ταχυδρομείου προς τον φορέα της δραστηριότητας με τον αριθμό πρωτοκόλλου της γνωστοποίησής του, το οποίο επέχει θέση αποδεικτικού υποβολής της γνωστοποίησης.
Στη βεβαίωση αναγράφεται η ακριβής θέση του ακινήτου, το συνολικό εμβαδό του κύριου χώρου μετά των παραρτημάτων αυτού, η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος είναι νομίμως υφιστάμενος -αναφορικά με την κατασκευή και τη χρήση ως σχολή ναυαγοσωστικής εκπαίδευσης- και πληροί όλες τις νόμιμες προϋποθέσεις χώρου κύριας χρήσης για να λειτουργήσει ως σχολή ναυαγοσωστικής εκπαίδευσης, σύμφωνα με τον ισχύοντα Οικοδομικό και Κτιριοδομικό Κανονισμό, τον Κανονισμό Πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας (όπως το π.δ. 71/2020)
(οικοδομικής αδείας, αναθεώρησης ή ενημέρωσης οικοδομικής αδείας, έγκρισης εργασιών δόμησης μικρής κλίμακας, απόφασης εξαίρεσης από κατεδάφιση, άδειας νομιμοποίησης, βεβαίωσης περαίωσης της διαδικασίας υπαγωγής σε διατάξεις εξαίρεσης από την κατεδάφιση, βεβαίωσης εξόφλησης ποσού 30% του ενιαίου ειδικού προστίμου κ.λπ.).
Εφόσον, λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα Τεύχος B’ 4175/09.09.2021 ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ 56073 των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-adeies, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ ανάλογα με το είδος της νομιμοποιητικής πράξης της περίπτωσης Ι (ηλεκτρονικής ή έντυπης).
Οι μελέτες αυτές θα πρέπει να αποτελούν αντίγραφα των επίσημα κατατεθειμένων στα πληροφοριακά συστήματα έκδοσης οικοδομικών αδειών (e-Άδειες) ή/και πυροπροστασίας. Αν οι μελέτες δεν έχουν υποβληθεί μέσω των πληροφοριακών συστημάτων, τότε θα πρέπει να προέρχονται από τον φυσικό φάκελο που τηρείται στην Υπηρεσία Δόμησης ή/και στην Πυροσβεστική Υπηρεσία και να φέρουν σφραγίδα της αντίστοιχης Υπηρεσίας.
Στο πρόγραμμα αναγράφονται: η διδασκόμενη ύλη, οι ώρες διδασκαλίας ανά μάθημα, ο ανώτατος αριθμός εκπαιδευομένων κάθε εκπαιδευτικής σειράς, η χρονική διάρκεια εκπαίδευσης κ.λπ.
Για το φυσικό πρόσωπο-φορέα της δραστηριότητας ή για τον νόμιμο εκπρόσωπο του νομικού προσώπου-φορέα της δραστηριότητας, καθώς και για τον διευθυντή της σχολής.
Αφορά το διευθυντή της σχολής. Στην περίπτωση τίτλου σπουδών από ιδρύματα χωρών εκτός Ε.Ε. απαιτείται και βεβαίωση του Διεπιστημονικού Οργανισμού Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή αντίστοιχου φορέα κράτους μέλους Ε.Ε., στην οποία πρέπει να φαίνεται ότι το πτυχίο είναι ισότιμο και αντίστοιχο με τα χορηγούμενα από τα αντίστοιχα ιδρύματα της Ε.Ε.
Τα πιστοποιητικά αφορούν τον διευθυντή της σχολής και για τα μέλη του εκπαιδευτικού προσωπικού.
Αν ο φορέας της δραστηριότητας είναι νομικό πρόσωπο υπόχρεο εγγραφής στο Γ.Ε.ΜΗ., τα ανωτέρω στοιχεία αναζητούνται από την αρμόδια αρχή του μέσω του Γ.Ε.ΜΗ.
Για το φυσικό πρόσωπο-φορέα της δραστηριότητας ή για τον νόμιμο εκπρόσωπο του νομικού προσώπου-φορέα της δραστηριότητας, καθώς και για τον διευθυντή της σχολής. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Γνωστοποίηση ίδρυσης και λειτουργίας Σχολής Ναυαγοσωστικής Εκπαίδευσης
Ηλεκτρονική καταχώριση αιτήσεων αρμοδιότητας Λιμενικής Αστυνομίας
Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας της δραστηριότητας οφείλει να τηρεί τα δικαιολογητικά στον χώρο άσκησης της δραστηριότητάς του, τα οποία καθιστά διαθέσιμα για κάθε έλεγχο. Μετά την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του.
Καθορισμός διαδικασίας, περιεχομένου, δικαιολογητικών, παραβόλου και κυρώσεων για τη γνωστοποίηση της ίδρυσης και λειτουργίας σχολών ναυαγοσωστικής εκπαίδευσης.
Απλούστευση πλαισίου ίδρυσης και λειτουργίας σχολών ναυαγοσωστικής εκπαίδευσης - Προσθήκη Κεφαλαίου ΚA’ στον ν. 4442/2016
Σχολές ναυαγοσωστικής εκπαίδευσης, χορήγηση άδειας ναυαγοσώστη, υποχρεωτική πρόσληψη ναυαγοσώστη σε οργανωμένες ή μη παραλίες.
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις
Ο ενδιαφερόμενος υποβάλει στην αρμόδια Λιμενική Αρχή το έντυπο γνωστοποίησης συμπληρωμένο μέσω της ηλεκτρονικής εφαρμογής e-ΔΛΑ, χωρίς την υποβολή κανενός δικαιολογητικού.
Σε περίπτωση υποβολής γνωστοποίησης μέσω του e-ΔΛΑ, αποστέλλεται από το σύστημα αυτοματοποιημένο μήνυμα ηλεκτρονικού ταχυδρομείου προς τον φορέα της δραστηριότητας με τον αριθμό πρωτοκόλλου της γνωστοποίησής του, το οποίο επέχει θέση αποδεικτικού υποβολής της γνωστοποίησης.
Η αρμόδια Λιμενική Αρχή του κοινοποιεί τη γνωστοποίηση αμελλητί και το αργότερο εντός πέντε (5) εργάσιμων ημερών, στην οικεία υπηρεσία του Πυροσβεστικού Σώματος, στην οικεία Υπηρεσία Δόμησης και σε κάθε άλλη υπηρεσία που κατά την κρίση της πρέπει να λάβει γνώση για τη λειτουργία της δραστηριότητας, προκειμένου να ασκήσουν τους κατά νόμο προβλεπόμενους ελέγχους.
Η κοινοποίηση γίνεται ηλεκτρονικά μέσω του συστήματος ή μέσω ηλεκτρονικού ταχυδρομείου, χωρίς να απαιτείται η έκδοση διαβιβαστικού εγγράφου για τον σκοπό αυτόν.
Χορήγηση αποδεικτικού υποβολής γνωστοποίησης